Jacob Wilson Sey

**Jacob Kwaw Wilson Sey** (bɛ daa dɔɣi o la Silimiin goli March biɛɣu pia dali yuuni 1832 ka o daa  kpi Silimiin goli May biɛɣu pishi ni ayi dali, yuuni 1902), bɛ ni lahi booni so **Kwaa Bonyi** la daa nyɛla gbanpiɛla gɔmnanti saha la bɛ ni daa boli ni Fante artisan, pukpara, sar'maana, ŋun puu  biɛri o tingbani zuɣu, ka daa lahi nyɛ tuuli ŋun nyɛ bɛ ni boli so ni *indigenous [[multi-millionaire]]* n be Gold Coast (din yuli pa booni Ghana la). O daa mali kpaŋmaŋa pam bɛ ni boli shɛli ni Aborigines' Rights Protection Society (ARPS) la, bɛ ni daa kpa shɛli ni bɛ zaŋ n-tuhi bɛ ni boli shɛli ni "*1896 Crown Lands Bill"* mini "*1897 Lands Bill"* din daa nyɛ yɛlmuɣisirili n-ti tiŋgbani polo biɛhigu ka daa lahi saɣi n-ti palti shɛŋa so ni na bi biri binshɛɣu shɛli ni zaa nyɛla din yɛn be gbanpiɛlla ŋɔ tingbani zuɣulana sulinsi puuni la ni. Lala laɣingu ŋɔ daa nyɛla yuuni 19th la saha ha kpeen so ŋun daa pili bɛ ni boli shɛli ni yuuni "*ideological warfare*" la din nyɛ Gold Coast nima la karimbihi kuɣila ni maŋsulinsi laɣingu nima la ni daa yuuni shɛli zuɣu yuuni 20th sunsuuni puuni la ni. Shikuru baŋdiba shɛba yɛliya ni Sey n daa nyɛ "tuuli ŋun bo soya ka lahi n-nyɛ ŋun yihi liɣiri n-niŋ ni Ghana deei di maŋmaŋa sulinsi gbanpiɛla nuuni" bɛ daa lahi yɛliya ni lala laɣingu shɛli bɛ ni ŋmaai jia m-boli ni ARPS la n daa nyɛ "tuuli bɛ ni daa kpa shɛli ni bɛ nya tiŋ'bihi hankali Gold Coast saha maa ni." 

### O biɛhigu ni pili shɛm
Bɛ daa dɔɣila Jacob Wilson Sey silimin gɔli March biɛɣu'pia dali yuuni 1832 ni, kulkpala tinkpaŋ din yoli booni Biriwa din miri Cape Coast la puuni, din daa nyɛ Gold Coast tiŋ'zuɣu hali ni yuuni 1877 la. Fante nima bilichini, Sey daa nyɛla Akona Ebiradze nima ban daa be Anomabu-Biriwa-Moree ni Cape Coast la nima dɔɣim. O daa nyɛla bi'so ŋun daa bi nya o laamba yurilim domin bɛ daa bi yulindi o zuɣu amaa o daa bi kpee n yi o daa nyɛla ŋun be biɛhisuŋ puuni. O ba Paapa Saah daa nyɛla kaapinta ka o ma Maame Abadua daa nyɛ pukpara. Sey malila tuzodabba ayi ka bɛ yuya nyɛ Joseph Ewusi mini Kwabena Wilson-Sey. Wilson-Sey ni daa nyɛ bia n yiɣisiri na o biɛhisuŋ maa daa che mi ka bɛ boli o ni "Kwaa Aboan'nyi", ka di ŋmaai jia n boli "Kwaa Bonyi", din nyɛ bɛ tinkpaŋ maa *de facto [[jester]].* Sey ma daa pa bundana amaa o daa kpaŋdi o maŋa n yihiri  £7 laɣi'bela shɛli ni o ni daa mali maa puuni n-tiri o ka o daa n zaŋ li n da polo ni o pili kɔbu Asafura din yi kpaŋ bela ka che Biriwa ŋɔ ni. Pirimila fakari zuɣu o laamba daa bi tooi n nyaŋ ni bɛ kpɛhi o shukuru dinzuɣu Sey daa dolila o ba n bɔhimdi kaapintatali maa. Jacob Sey daa kpela dam duɣubu mini di kɔhibu daabiligu puuni ni di tabi n duhi o liɣiri zuɣusaa bela. Di daa bi niŋ dabaa ayi ka Jacob Sey gba daa baŋ kpiimba adaka malibu. Sey kpiimba daa adaka malibu ŋɔ n daa nyɛ tum'shɛli din daa niŋ o anfaani pam. 

#### O ni daa nya buni shɛm
Taarihi wuhiya ni Sey daa nya o buni la "kamani salima puuni biɛhigu laasabu la, Africa nima salima din nyɛ ‘Aladdin Cave tale’ la ka daa lɛbi ŋun pahi ninvuɣ'bela ban daa mali miyon'bɔbili Africa zaa ni la puuni."

O ni daa n chani bɔri kpakpa ti'shɛli din yɛn niŋ dam maa ka di nyaɣisa ka lahi n nya daa pam saha shɛli la ni, Sey daa ti chaŋmi n kpɛ pu'shɛli din daa be Asafura mini Egyirfa sunsuuni puuni, yuŋtusuhu saha shɛli tiŋa maa zaa ni daa maai minti bihi ni biɛ'kaali. O daa nyɛla bɛ ni boli so ni Methodist la ka o imaani daa kpem pam ka o daa tooi n zooi ka o chani ka yindi yili shɛŋa bɛ ni boli ni hymns la o daa yi be soli ni n chani o puu ni amaa o daa lee n suhurila aduwa o suhu ni bela bela o ni daa chani ŋɔ din ni. O ni daa n paai puu maa ni ka daa n pili kube ti'shɛli din daa be zoli zuɣusaa pa dubu saha shɛli la ni ka o daa nya ka waɣ'mahili kanka n vuli tia maa  maŋmaŋa bee di dubu shee maa zaa n kpari o sani polo na. Din saha ka dabiɛm daa kpɛ o ka o nii daa sohi ka o sarigi n yi tia maa zuɣu n lu tiŋa na ka bi lahi n mi o maŋa yɛla yaha. Taarihi din niŋ bayana puuni la wuhiya ni, ni o ni daa n liɣi saha shɛli maa ni, o daa wummi ka kpiyii yɛri o ni o " yiɣisima n chaŋ ni suhudoo ka lee n chaŋ n ti wuhi ban ka la yurilim ni ninsalsili." Saha shɛli o ni daa yiɣisi maa ni o daa nya ka binshɛli do zimsim ni ka nyalisiri n niŋdi o nina ni na di saha nyɛ o chaŋ n miri li ka di ti nyɛla salima. Di maani zaa daa nyɛla salima duɣiri n kuli n deei shɛli.

O suhu daa paligiya pam o ni daa nya salim'duɣiri maa ka daa niŋ yom n va ŋa zaa n kulisi o yiŋa pɔi ni biɛkaali. Vihigu wuhiya ni punpɔŋɔ na salima kuɣ'titali laɣifu nyɛla din paai £200&nbsp;billion. O buni palli shɛli o ni daa nya lala yuŋ maa daa pun wuhi Sey ni o pa lɛbila ninvuɣ'timdil maa. O nema yebu daa taɣimi; o daa bi lahi n gɔbiri chinchini, o daa yi pa n malila gɔm liiganima, zamaatu ni liiganima, jinjama, ni zupiligu shɛli bɛ ni boli ni fedora la n pinda. Di saha ka o ya nima daa pili o Jacob Wilson-Sey, Esq bolibu.
## O kpaŋmaŋa Aboringes' Rights Protection Society puuni
Sey n daa nyɛ tuuli ŋun kpa Aborigines' Rights Protection Society (ARPS), bɛ ni daa n kpa shɛli ni bɛ laɣim niriba n pahi bɛ maŋa zuɣu ka bɛ tɔ ayirimu n zaɣisi bɛ ni boli shɛli ni *1897 Lands Bill* bɛ ni daa n zaŋ shɛli n pahi gbanpiɛlla la sulinsi puuni la ni ka o daa n lahi nyɛ di tuuli zuɣulana . Di kpamba daa nyɛla ninvuɣ'timsa ban nyɛ bɛ ni boli shɛba ni upper-class nima la,  Anashaara baŋdiba, bundaaba ban daa mali suhupiɛlli ni bɛ ni yi shɛli na, bɛ shɛba n-nyɛ J. W. de Graft-Johnson, J. P. Brown, J. E. Casely Hayford, n ti pahi John Mensah Sarbah. Ŋuni n daa zani bɛ Nanima mini bɛ yanima zaani ka zaŋ lala laɣingu ŋɔ yuli ka o mini Thomas Freeman n ti pahi  Cape Coast daabihi, Edward Jones mini George Hughes ni bɛ chaŋ n ti che ka Queen Victoria wurim lala Bill maa. Sey n daa nyɛ ŋun yo bɛ zaa chaaji zuɣu ka bɛ daa chaŋ London maa di bahi n bahindi bɛ ŋarim kpɛbu mini bɛ ni boli shɛli ni the *Alba* la zuɣu zaa. Bɛ ni boli shɛli ni *legislation* la din daa pun bela bɛ ni boli shɛli ni *Government's Gazette extra-ordinary* la kalinli din pahi anii puuni ka di dabisili daa nyɛ silimin gɔli March biɛɣu pia dali, yuuni 1897 puuni. Bɛ suhubu maa puuni di daa zami ni niriba ayi ban nyɛ Gold Coast Legislative Council nima la ko n daa n ku tooi n che ka lala *Bill* maa daa che tuma tumbu bɛ ni boli shɛli ni *legislative powers* la mini anfaani shɛŋa kalinsi zuɣu. Na'kuɣila pia ni anu n ti pahi Gold Coast nima wulanima n daa n gari tooni n gɔri gbaŋ zuɣu ka lala fabila bee suhugu daa naai n yi pali: Amonoo IV, Anomabu nima Naa; Otu IV,  Abura nima Naa; Kwame Essandoh IV, Nkusukum Naa; Badu Bonso, Ahanta Naa; Hima Dekyi, King Atta, Behin Naa – Western Appolonia; Wiraku Atobura, Western Wassaw Naa; Kwesi Ble,  Atoabu Naa, Eastern Appolonia; Nkwantabisa, Denkyira Naa; Akyin II, Ekumfi Naa; Kobina Kondua, Elmina Naa; Kobina Hamah, Adjumaku Naa ni Nanima ban kalinli yaɣi pihiyɔbu ni anahi ban daa n be Western mini Central tinsi la ni. Ŋun daa deegi lala suhudeei ŋɔ n daa nyɛ ŋun daa na n-nyɛ bɛ ni boli shɛli ni State for the Colonies la gbanŋmara Joseph Chamberlin luɣ'shɛli bɛ ni boli ni 10 Downing Street la ni.

Lala ARPS laɣingu daa nyɛla din deeri di sɔŋsim la ŋun daa nyɛ *Sierra Leonean solicitor,* Edward F. Hunt sani ŋun gba daa nyari sɔŋsim bɛ ni boli shɛba ni *barristers* nima ban daa n be bɛ ni boli shɛli ni from a *London-based law firm*, Messrs nima la sani. Ashurst, Crips Co., n ti pahi Mr. Corrie so. Lala ARPS laɣingu ŋɔ kpamba daa nya nasara lala yɛl'shɛli bɛ ni daa n chaŋ maa zuɣu ka n daa labi West Africa ni gbaŋ shɛli zuɣu Queen Victoria ni daa n gɔri n pa din daa wuhi ni o yihi lala *Lands Bill* maa. Bɛ daa lahi nyɛla ban labi ni pini gahindili (*bust*) din daa yi Queen maa sani na ka Princess Anne ŋun daa nyɛ Queen Victoria yaanga la daa che ka di pili tuma tumbu Victoria paaki din daa be Cape Coast la o ni daa yɛn n kaai ba yuuni 1925 la ni. Sey daa yɛli la Na'so ŋun daa gɔri gbaŋ maa zuɣu la o ti ba polo ka bɛ yooi "Victoria Parks" la Gold Coast tiŋ'shɛŋa kamani Saltpond, Winneba, Elmina, Axim, Accra, Koforidua n ti pahi Kyebi nima ni.
## ''Philanthropy''
Bɛ ni daa n nya nasara lala yɛli maa zuɣu n naai, Jacob Wilson Sey daa kpalim n wuhirla ban ka ka be bɛ tiŋa maa ni yurilium ka maani bɛ yɛla n-tiri ba din daa yɛn che ka bɛ gba wum biɛhigu nyaɣisim Cape Coast mini di tiŋ'kɔɣa. Anasharanima soojanima mini ARPS ni niriba la shɛba kpaŋmaŋa puuni , John Mensah Sarbah mini Sey daa chemi ka bɛ mini bɛ ni boli shɛba ni  *colonial administration* nima la gbaai nangbanyini gbaabu ni bɛ pili palli malibu Cape Coast din daa yɛn che ka bɛ daabiligu niŋbu chaŋ tooni domin Sarbah niŋdi la lala ka di daa pun n chanila viɛyelinga ni tingbani zuɣulana nima shɛba: White, Griffith, Hodgson n ti pahi Maxwell.  Tingbani zuɣulana maa daa zalila mar'shɛŋa: "Di deei yi niŋ ka Cape Coast mini di kparibuɣuri pukpariba ni ni tooi n kɔ ka kpuɣi cocoa ka di paai *two tonnes* yuuni kam puuni din dina ŋuna saha bihi sunsuuni n -ti soli ka ti tum lala tuma maa."  Sey mini Sarbah daa kula bɛ maŋmaŋa  buni n-niŋ cocoa mini kpukpal'kpam pukparilim puuni amaa di daa bi bahi n paai lala zaligu maa ka naɣi n bɔri ni pukpar'kam niŋ nimmɔhi ka tooi n kpuɣi paai *5600 percent*.

British nima gɔmdanti daa mela siliminsi ni boli shɛli ni *wharf* la Sekondi tingbani ni ka di daa n taɣi coast nima daabiligu domin as Cape Coast nima daa pa nyɛla tingbani shɛli din lɛbirigiri bela bela zaŋ chaŋ bɛ zoobu polo. Bɛ ni boli shɛba ni *barrister* nima la shɛba n-nyɛ Casely-Hayford, Ribeiro, Charles Bannerman, Hutton-Mills, Renner n ti pahi Sapara-Williams, ka bɛ daa nyɛ ban daa tirisi bɛ zalisi ni bɛ maranima tuma lala yuma maa ni n tahi tinsi kamani Accra, Axim n ti tabili Takoradi. Sey daa deela dukuma din daa be Cape Coast la zaɣ'gbaliŋ ni di lɛbi bɛ ni daa yɛn zaŋdi shɛli n tiri niriba ban daa mali din bukaata nima yoli yoli kamani dinbɔŋɔ nima *Candle House*, *Commissariat House*, *de-Graft House, Palm House, Fordgate House No.2, PWD Building, Rose Pillars, Colonial School, Russel House, Standard Bank Building*, n ti tabili *Court building*, ni ŋa daa pahi pahi din daa yɛn che ka bɛ ni boli shɛba ni *urban professinal* nima la labi na.

O daa lahi nyɛla ŋun yo laɣifu ni bɛ ya maa Nanima shɛba Elmina Kobena Gyan mini Asantehene Prempeh I nima ni daa n yihi la ka di daa nyɛla tingbana kamani Seychelles ni zuɣu la labina. Sey daa lahi mela da'duɣu bɛ tiŋa maa sunsuuni din daa nyɛ din wuhiri o jilima piligu ni o ni daa nya o buni luɣ'shɛli.

O daa sɔŋ Methodist Church nima din daa be Cape Coast la zaŋ kpa laɣi'dili polo saha shɛli bɛ ni daa labiri n maani bɛ asori duu la, ban yiini yila asori duu maa ni nima nema, bɛ buku shɛli bɛ ni boli ni *hymn* bukunima la dabu, ni asori duu maa ne'shɛŋa. Ŋuna n daa lahi nyɛ tuuli ŋun yo asori duu maa nima bɛ ni boli shɛba ni *missionaries* mini *minister* nima la. Lala ka o daa n lan kpaŋ o maŋa n-ti bɛ ni boli shɛba ni Christian denominations ban daa be Cape Coast la gba. 

##### O yɛltɔɣa biɛhigu
Sey yɛltɔɣa biɛhigu daa bemi ka asafihililana la ka daa lahi n tooi zooi ka o mali Siliminsili mini Fanti bachinima n gabiri taba o yɛltɔɣa puuni. O lala "Fantenglish' Shɛhira n-nyɛ *"The Epo Prams of the sea has nothing to do with Akesaw's Podise" –* ka di gbunni nyɛ – ni kul'gbana yi ti n kabira, ni di ka niŋdili shɛli n-ti bɛli shɛli ni *crablet* la." 

###### O biɛhigu
O daa lola Agnes Charlotte Amba Kosimah Morgue amiliya. Sey daa nyɛla Methodist ka lahi nyɛ ŋun chani asori pam. O daa lahi nyɛla ŋun laɣimdi niriba ka bɛ jɛmdi Naawuni o yiŋ'dunduŋni. O Maliba n-nyɛ Jacob Ewusi Wilson Sey, ŋun nyɛ o yaanga la; ka o yaantibichee nyɛ Jacob Panyin Wilson Sey mini Jacob Kakra Wilson Sey; n ti pahi o yaantibibina Victoria Ewusiwaa Wilson Sey mini Jacob Nii Otto Wilson Sey.

###### O kum ni o fali
Jacob Wilson Sey daa kpila o yuun'pisopɔi ni o yili din be Cape Coast la ni silimin gɔli May biɛɣu pishi ni ayi dali, yuuni 1902 puuni. Bɛ daa pila o fali bee o buni maa n baɣili o paɣa kabiri gbal'shɛli din mini *Cape Coast Town Hall* la daa miri taba la puuni. O daa mali tahama ni o ti be tooni n yihiri laɣiri ka lala  ARPS laɣingu la maani bɛ ni boli shɛli ni *land reclamation-related bloodshed*  din mini Africa tinsi kamani Zimbabwe la shɛŋa bilichinima la nahingbana ŋmani taba. Bɛ ni boli shɛba ni Oguaa Traditional Council nima ka bɛ daa be Cape Coast la nima n daa n labi mali bɛ ni boli shɛli ni "Gothic House" la din daa nyɛ gbapiɛlla yili shɛli Jacob Wilson Sey ni daa n me la ka di lɛbi yili shɛli din kuri punpɔŋɔ na bukaata bɔbili.

## Kundivihira